Subject: FW: Päring: ligipääs kinnistusraamatu andmetele X‑tee kaudu Telia võrguarenduseks
From: "Justiits- ja Digiministeerium" <[email-masked]>
To: "Justiits- ja Digiministeerium" <[email-masked]>
Date: Wed, 22 Apr 2026 14:11:15 +0300

From: Roland Pauklin <[email-masked]> 
Sent: Wednesday, April 22, 2026 11:30 AM
To: Kadri Laud - JUSTDIGI <[email-masked]>
Subject: Päring: ligipääs kinnistusraamatu andmetele X‑tee kaudu Telia
võrguarenduseks
 
	Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.	Tere,
 
Minu nimi on Roland Pauklin ja juhin Telias võrgu planeerimise osakonda.
Vastutan ka Telia valguskaablivõrgu rajamise programmi planeerimise eest,
mille raames investeerime vahemikus 2026 – 2032 ligikaudu 100 miljonit
eurot, et tuua järgnevatel aastatel kiire püsiühendus veel sadadesse
tuhandetesse Eesti kodudesse üle kogu riigi.
 
Kirjutan, et uurida võimalust, kas ja mis tingimustel saaks Telial tasuta
ligipääsu kinnistusraamatu andmetele X‑tee kaudu? Meie poolt soovitud
ligipääs on selgelt piiritletud kasutusotstarbega, selgitamaks välja
võrguarendusega seotud kinnistute omanikke, et teostada juurdepääsuvõrgu
trasside ja lõpppunktide planeerimist ja projekteerimise eeltööd. See
aitaks meil tõsta planeerimise kvaliteeti ja vähendada käsitööd
kinnistuomanike välja selgitamisel, mis omakorda võimaldaks
valguskaablivõrku rajada kiiremini ja suuremale arvule Eesti kodudest.
 
Planeeritav päringute maht on meie poolt ligikaudu 10 000 päringut
aastas. Täna teeme sarnaseid päringuid oluliselt väiksemas mahus (ca 500
päringut aastas) käsitööna RIK-i kliendihalduri kaudu hinnaga 2 eurot
kinnistu kohta. Otsime uut lahendust, kuna soovime päringute mahtu
oluliselt kasvatada ja teostada neid infosüsteemide vahel automaatselt
ning senisest kiiremini.Oleks suureks abiks, kui saaksite hinnata kas
selline ligipääs on põhimõtteliselt võimalik ning kelle poole oleks
Justiits‑ ja Digiministeeriumis mõistlik selle teemaga edasi pöörduda?
 
Vajadusel räägin hea meelega Telia programmi ja kasutusjuhtumi tausta ka
lähemalt.
 
Parimat
Roland Pauklin
Telia Võrgu Planeerimise osakonna juht

See e-kiri võib sisaldada informatsiooni, mis on kaitstud volitamata
avaldamise või jagamise eest. Kui Sa ei ole selle e-kirja õige adressaat,
siis palun teavita sellest e-kirja saatjat ja kustuta kiri ning kõik
sellele lisatud manused ilma neid jagamata või kopeerimata ning ära avalda
nendes sisalduvat teavet teistele isikutele. 

Telia Company töötleb e-kirju ja teisi dokumente, mis võivad sisaldada
isikuandmeid, vastavalt Telia Company Privaatsuspoliitikale. 

This email may contain information which is privileged or protected
against unauthorized disclosure or communication. If you are not the
intended recipient, please notify the sender and delete this message and
any attachments from your system without producing, distributing or
retaining copies thereof or disclosing its contents to any other person. 

Telia Company processes emails and other files that may contain personal
data in accordance with Telia Company’s Privacy Policy.